b'\n_START_ARTICLE_\nIIHF Mo\xc5\xa1tvo zvezd stoletja\n_START_PARAGRAPH_\nIIHF Mo\xc5\xa1tvo zvezd stoletja je mo\xc5\xa1tvo zvezd iz mednarodnih hokejskih tekmovanj. Izbor je organizirala Mednarodna hokejska zveza, oznanjen je bil leta 2008. Mo\xc5\xa1tvo je izbiralo 56 hokejskih strokovnjakov iz 16 dr\xc5\xbeav, kar je predstavljalo ravnote\xc5\xbeje med severnoameri\xc5\xa1kimi in evropskimi dr\xc5\xbeavami. V mo\xc5\xa1tvu so ljudje, ki so v \xc5\xa1portu delovali dalj\xc5\xa1i \xc4\x8das in ki so v \xc5\xa1portu vsesplo\xc5\xa1no cenjeni. Enega od 56 glasov je oddalo osebje revije The Hockey News.\n_START_SECTION_\nOcene\n_START_PARAGRAPH_\nOcene in komentarji na izbor so bili ve\xc4\x8dinoma pozitivni. V reviji The Hockey News, ki je sodelovala pri izboru, so dejali, da se zavedajo, da mnogim Kanad\xc4\x8danom ne bo v\xc5\xa1e\xc4\x8d, da je na seznamu le en Kanad\xc4\x8dan, a so priznali, da je bil izbor pravi\xc4\x8den in da je bilo opravljenega veliko dela, da bi bil izbor \xc4\x8dim bolj objektiven.  Izbor je podprl tudi kanadski \xc4\x8dasnik National Post, ki je zapisal:\xc2\xa0\xc2\xbbZ Waynom Gretzkyjem, \xc5\xa1tirimi Sovjeti in enim \xc5\xa0vedom v mo\xc5\xa1tvu zvezd je izbor odli\xc4\x8den.\xc2\xab\xc2\xa0 Gregory Sandstrom, Kanad\xc4\x8dan na delu na Zvezni univerzi Sankt Petersburg je v \xc4\x8dlanku za The St. Petersburg Times priznal, da je dominacija Rusov na seznamu pravi\xc4\x8dna in obenem pozval Kanado, da se Rusom oddol\xc5\xbei na naslednjih olimpijskih igrah.'